|  |  |
| --- | --- |
| **ROKODELSKA PANOGA** | **Umetniško livarstvo** |
| **POVZETEK**  |
| Livarstvo je postopek, pri katerem ulijemo talino v posebej oblikovano votlino (formo), v kateri se strdi in natančno ter trajno prevzame njeno obliko in konture. Litje kovin je tisočletja ostalo v osnovi nespremenjeno in je služilo za izdelavo orodij in orožij, od vsega začetka pa tudi za izdelavo okrasnih in umetniških predmetov. |
| **OPIS PANOGE***.* |
| Livarstvo je dejavnost, ki se ukvarja z ulivanjem kovinskih izdelkov in je po nastanku ena prvih vej metalurgije. Livarstvo je postopek, pri katerem ulijemo talino v posebej oblikovano votlino (formo), v kateri se strdi in natančno ter trajno prevzame njeno obliko in konture. Litje kovin je tisočletja ostalo v osnovi nespremenjeno in je služilo za izdelavo orodij in orožij, od vsega začetka pa tudi za izdelavo okrasnih in umetniških predmetov. Ulivanje predstavlja eno od končnih faz postopka predelovanja kovin. Livarstvo lahko razdelimo po: kovini (železove in neželezne zlitine), načinu litja (litje v forme, litje pod tlakom, centrifugalno litje), velikosti ulitkov in načinu proizvodnje (individualno in serijsko litje).Prvi vzpon livarstva v Sloveniji beležimo že pred okoli 300 leti, ko je J. V. Valvasor pričel ulivati kipe s tanko steno in je o tem poročal v Angliji in Nemčiji. V 18. stol. so se iz manjših srednjeveških livarn brona razvile večje, na primer Samassova livarna strojev in zvonov v Ljubljani leta 1767, livarna v železarni Dvor pri Žužemberku leta 1796, železolivarna na Muti na začetku 19. stol. in leta 1857 v Gradcu pri Metliki. Posebna zvrst so izdelki tako imenovanega umetniškega livarstva, po katerih je slovela livarna na Dvoru pri Žužemberku (nagrobni križi, peči, notranja oprema itn.). Po prvi svetovni vojni je livarstvo naredilo ogromen napredek. Z izboljšanjem kakovosti litine in z novimi tehnološkimi postopki je litina zavzela eno prvih mest v strojegradnji.Današnji livarji nadaljujejo bogato dediščino te obrti z izdelovanjem livarskih izdelkov (npr. replike bronastih in drugih kovinskih predmetov, avtorske interpretacije na področju nakita, dekorativnih predmetov itd.) ali kot nepogrešljivi sodelavci kiparjev. Tradicija livarstva na Slovenskem je predstavljena tudi v **Železolivarskem muzeju** v Dvoru pri Žužemberku, katerega namen je ohranjanje umetniške in tehnične kulturne dediščine. V muzeju si obiskovalci lahko ogledajo zbirko izvornih ulitkov, zgodovino livarstva na Dvoru v primerjavi s sedanjostjo ter demonstracije taljenja, izdelave forme in litja. |
| **EVALVACIJA PANOGE**  |
| **Vidik rokodelskih in obrtniških znanj, spretnosti in veščin**  | Za obvladovanje panoge je potrebno veliko znanja in izkušenj. Rokodelec pozna osnovne tehnike umetnostnega oblikovanja kovin, načrtovanja in vodenja postopka oblikovanja kovinskega izdelka od ideje do končnega izdelka, Pozna materiale in tehnologije oblikovanja, različne oblikovne zmožnosti, ki jih uskladi glede na preoblikovalnost materiala in razpoložljive tehnologije. Dejavnost je vključena v formalno izobraževanje. |
| **Vidik ohranjanja regionalnih razpoznavnosti in kultur, varstva in bogatenja kulturne dediščine** | Panoga ni vpisana v nacionalni Register nesnovne kulturne dediščine. Znanja niso ogrožena, saj za dejavnost obstaja formalno izobraževanje za pridobitev poklica. |
| **Vidik identitete in prepoznavnosti**  | Formalno rokodelci niso povezani v skupino ali društvo, delujejo v okviru svojih delavnic. Bogata zgodovina železolivarske dediščine kraja je predstavljena v **Železolivarskem muzeju** in galeriji v Dvoru pri Žužemberku, ki skrbi tudi za njeno ohranjanje in promocijo prek razstav, izobraževanj in demonstracijskih delavnic.Dandanes so rokodelci posamezni izdelovalci, ki delujejo na različnih območjih Slovenije. Spretnost livarstva se uporablja tudi za potrebe ohranjanja dediščine (restavratorstvo). |
| **Vidik družbenega in gospodarskega napredka** | Panoga temelji na tradiciji ročnega litja in umetnostnega oblikovanja kovin, ki jih združujejo sodobne tehnologije in ustvarjalnost. Panoga lahko določenih rokodelcem predstavlja poklic. Izdelki s področja umetniškega livarstva dandanes spadajo pod pomembno panogo unikatnega rokodelskega izražanja.  |
| **Vidik učinkov na medgeneracijsko povezovanje in vseživljenjsko učenje** | Panoga kot taka nima posebnega učinka na medgeneracijsko povezovanje ali vključevanje ranljivih skupin, posredno se znanje prenaša prek programa, ki ga izvaja Železolivarski muzej in galerija. |
| **Vidik učinkov na turizem**  | Sodobni umetniški livarski izdelki so prepoznani kot sodobni turistični izdelki, sem sodijo zlasti izdelovanje replik, ki jih hranijo muzeji, ter sodobne avtorske interpretacije na področju nakita, dekorativnih predmetov, itd..Tradicija livarstva na Slovenskem je predstavljena v **Železolivarskem muzeju** in galeriji v Dvoru pri Žužemberku, katerega namen je ohranjanje umetniške in tehnične kulturne dediščine.  |
| **Viri in literatura** | Janez Bogataj, Mojstrovine Slovenije: Srečanja s sodobnimi rokodelci, Gorenjski tisk, Ljubljana 1999.http://zelezolivarna.com/ |